《寄浙西张廉访二首 其二》
元代·汪泽民

昔献明经策，因知侍御贤。陈蕃能解榻，文举乃忘年。

花柳春城外，湖山玉节前。观风应有作，莫惜野人传。

作者简介：（1273—1355）宁国宣城人，字叔志，号堪老真逸。仁宗延祐五年进士。授岳州路同知，历南安、信州、平江三路总管府推官，治狱明敏。调兖州知州，除国子司业，与修辽金宋三史，书成，迁集贤直学士，寻以礼部尚书致仕。与张师愚合编有《宛陵群英集》。卒谥文节。